दिनाँक 23. 3.2024 को इन्दिरा गाँधी नेशनल कॉलेज, लाडवा में शहीदी दिवस के अवसर पर राष्ट्रीय सेवा योजना इकाई ने महाविद्यालय प्रांगण में एक दिवसीय शिविर का आयोजन किया। इस अवसर पर सभी स्वयंसेवकों ने स्वच्छता का संदेश देते हुए प्रातः कालीन सत्र में महाविद्यालय के उद्यानों में सफाई अभियान चलाया। शिविर के द्वितीय सत्र में मुख्य अतिथि कैंब्रिज आईल्स सेंटर के डायरेक्टर भुपेंद्र सिंह, विशिष्ट अतिथि हिन्दी की प्रसिद्ध कवयित्री श्रीमती कांता वर्मा तथा हरियाणा के बहुत ही प्रसिद्ध यु-ट्यूबर श्री विकास श्योराण ने भगत सिंह, सुखदेव व राजगुरु के चित्रों पर पुष्प अर्पित कर श्रद्धांजलि दी।



